[{"text_idx": "#000000", "text": "Suve- ja talvekoolidHaridustehnoloogide lemmikvahendidVeebiseminaridOsaleja meelespeaLive-koolitunnid"}, {"text_idx": "#000002", "text": "Juba alates 2006. aastast toimuvas haridustehnoloogide talvekoolis, seekord Tu\u0308ri la\u0308histel Toosikannu Puhkekeskuses, sai taas kokku pidevalt muutuv, arenev, EITSA ning Tiigrihu\u0308ppe SA u\u0308hinemise tulemusena HITSA Innovatsioonikeskuse laienev haridustehnoloogide kogukond. Osalejaid oli pea poolsada ning sel talvel osales kolmepa\u0308evasel u\u0308ritusel, lisaks ko\u0303rg- ja kutsekoolide haridustehnoloogidele, ma\u0308rkimisva\u0308a\u0308rne hulk haridustehnoloogiainimesi u\u0308ldhariduskoolidest ja alusharidusasutustest."}, {"text_idx": "#000004", "text": "Esimese pa\u0308eva ta\u0308itis ma\u0308ngude koolitus, mida juhtis Aleksei Razin koolitus- ja meelelahutusagentuurist The Game Club. The Game Club viib la\u0308bi meelelahutuslikke u\u0308ritusi, mis koosnevad va\u0308hemalt 50% ulatuses interaktiivsetest autorima\u0308ngudest, mille loomiseks on ettevo\u0303tte meeskond va\u0308lja to\u0308o\u0308tanud ma\u0308ngudisaini algoritmi ja mudeli, mida Aleksei Razin tutvustas talvekoolis osalejatele. Koolituse jooksul vaheldusid loomingulised u\u0308lesanded meeleolukate u\u0308hisma\u0308ngudega ning pa\u0308eva lo\u0303puks esitleti grupito\u0308o\u0308na algoritmi ja\u0308rgi planeeritud ja va\u0308lja mo\u0303eldud ma\u0308nge. Koolituspa\u0308eva lo\u0303petas ja\u0308a\u0308dmurdev kallistustering \u201cCherchez la Femme\u201d."}, {"text_idx": "#000005", "text": "Vasakul Kadri Laup, paremal Valdek Putkemaa"}, {"text_idx": "#000006", "text": "Talvekooli teise pa\u0308eva juhatas sisse GAGi ja HITSA Innovatsioonikeskuse haridustehnoloogi Ingrid Maadvere poolt juhitud haridustehnoloogide vo\u0303rgustiku sessioon, kus ru\u0308hmades pakuti va\u0308lja teemasid to\u0308o\u0308tubadeks, mikroprojektideks, koolitusteks, veebiseminarideks ning kogukondlikeks aruteludeks, ideid koolielu portaali parendamiseks ja suvekooli kavva. Mati kutsus ko\u0303iki ku\u0308lla Eesti Mereakadeemiasse."}, {"text_idx": "#000007", "text": "Vo\u0303rgustiku sessiooni ja kohvipausi ja\u0308rel sai so\u0303na Erki Urva \u2013 talvekooli korraldava Hariduse Infotehnoloogia Sihtasutuse (HITSA) juhatuse esimees. Oma ettekandes ra\u0308a\u0308kis Erki Urva EEneti, EITSA ja Tiigrihu\u0308ppe SA u\u0308hinemise tulemusel tekkinud HITSA saamisprotsessist, tutvustas struktuuri, tegevusi, asukohta ning HITSA 2014-2020 strateegiat \u2013 visiooni, missiooni ja rolli haridusministeeriumi ja haridusasutuste partnerina ning tegevussuundi ja mo\u0303o\u0303dikuid strateegiliste eesma\u0308rkide ta\u0308itmiseks \u2013 iga haridustaseme lo\u0303petajatele tagatakse ta\u0308napa\u0308evased digipa\u0308devused ning IKT tark kasutamine o\u0303petamises ja o\u0303ppimises ja o\u0303ppeto\u0308o\u0308 korraldamises o\u0303ppe kvaliteedi to\u0303stmisel."}, {"text_idx": "#000009", "text": "Pealelo\u0303unal toimus HITSA Innovatsioonikeskuse projektijuhi Karel Zova juhtimisel uute vahendite tutvustussessioon \u201cUued leiud\u201d. Vahenditele jagati punkte, ning enim punkte saanud vahendeid tutvustati ettekannete lo\u0303pus ka po\u0303hjalikumalt. Vaata ko\u0303iki uusi leide SIIT."}, {"text_idx": "#000010", "text": "\u201cUued leiud\u201dpunktijagamisvo\u0303istluse vo\u0303itjaks ja rahva lemmikuks osutus Laine Aluoja, Mari To\u0303nissoni ja Lii Nuudi esitletud lihtsate hariduslike interaktiivsete a\u0308ppide keskkond mis vo\u0303imaldab kasutada valmisa\u0308ppe ning luua neid ise, hallata klasse, ja\u0308lgida o\u0303pilaste tegemisi, kasutada koosto\u0308o\u0308vahendeid ning palju muud."}, {"text_idx": "#000012", "text": "Teisel pa\u0308eval jaguneti kahte to\u0308o\u0308tuppa: Infotehnoloogia Kolledz\u030ci haridustehnoloogi Juri Tretjakovi la\u0308biviidud Moodle 2.6 to\u0308o\u0308tuppa ning kohanduva veebidisaini (responsive design) meistriklassi, mida juhendas Rene Rebane UX disaini ettevo\u0303ttest Trinidad Consulting. Rene ra\u0308a\u0308kis kohalduvast veebist ja seadmete piirangutest, ko\u0303ikjal olevast arvutist (ubiquitous computing), tutvustas kohanduva veebi valmistamiseks mo\u0303eldud raamistikku ning algatas arutelu kasutajaliidese ja laiemalt arvutiseadmete tulevikuarengutest."}, {"text_idx": "#000013", "text": "Esiplaanil Valdek Putkemaa ja Mati Kirikal"}, {"text_idx": "#000014", "text": "Peale kohvipausi u\u0308hineti 2014. aasta talvekooli viimasesse, HITSA Infosu\u0308steeide Arenduskeskuse projektijuhi Marko Puusaare poolt la\u0308biviidud veebiseminaride to\u0308o\u0308tuppa, kus ra\u0308a\u0308giti sellest, millised on etapid veebiseminari la\u0308biviimisel , tutvustati ning prooviti u\u0308heskoos BigBlueButton veebiseminaride keskkonda. Kellel asi to\u0308o\u0308toas segaseks ja\u0308i, lubasid Marko ja Ingrid teha edaspidi individuaalset BigBlueButton-no\u0303ustamist."}, {"text_idx": "#000015", "text": "Talvekooli lo\u0303petavas so\u0303navo\u0303tus tutvustasid HITSA Innovatsioonikeskuse projektijuhid Inga Ko\u0303ue ja Karel Zova ka\u0308imasolevaid HITSA projekte, kus ka haridustehnoloogid saaksid panustada. Kutsuti ko\u0303iki u\u0308les aktiivselt osalema ka suvekoolis ning ku\u0308lastama peagi u\u0308heskoos Mereakadeemiat."}, {"text_idx": "#000016", "text": "Aita\u0308h meile ko\u0303igile ja kohtumisteni!"}]